cyanic-selkie/wikianc huggingface dataset:
Tom Pillibi
Suksess
Sangen ble populær også utenfor Frankrike, og Jacqueline Boyer spilte den inn i tysk og engelsk versjon. I tillegg ble sangen spilt inn av en rekke andre europeiske artister, blant dem britiske Julie Andrews, svenske Inger Berggren, spanske José Guardiola, norske Sølvi Wang, danske Katy Bødtger og nederlandske Willeke Alberti.
Norsk versjon
Kari Borg Mannsåker skrev en norsk tekst som Sølvi Wang og senere Harry Waagens kvintett fremførte. Mannsåker leste også opp den norske juryens poeng i Eurovision Song Contest dette året.
Rutelilje
Rutelilje (Fritillaria meleagris) er en plante i liljefamilien. I Norge er den en gammel hageplante som ofte forvilles.
Den er en flerårig urt med løk. Den tynne stilken kan bli opptil 30 cm høy. Grågrønne, smalt lansettformede blader sitter spredt langs stilken. De store, klokkeformede blomstene sitter enkelt, eller en sjelden gang parvis, i toppen av stilken. Blomstene er som regel røde, men ofte vokser noen eksemplarer med hvite blomster sammen med de røde. På utsiden av blomsten er det et eiendommelig sjakkbrett-aktig mønster.
Rutelilje vokser vilt i Mellom-Europa fra Nord-Spania til Sør-Russland. Her vokser den ofte i store bestander på fuktige enger og åpen skog, for det meste i lavlandet. Det er usikkert om den i England er spontan, eller en naturalisert hageplante. I Skandinavia og på Åland er den helt sikkert en innført art. Den er landskapsblomsten til det svenske landskapet Uppland.
Intelligence Advanced Research Projects Activity
Intelligence Advanced Research Projects Activity (IARPA) er en amerikansk føderal etat underlagt USAs nasjonale etterretningsdirektør. Etaten ble opprettet i 2006 gjennom en sammenslåing av ulike avdelinger i National Security Agency (NSA), National Geospatial-Intelligence Agency (NGA) og Central Intelligence Agency (CIA), og etter modell av Defense Advanced Research Projects Agency (DARPA).
Torres Torres
Torres Torres er en kommune i distriktet Camp de Morvedre i den autonome regionen Comunitat Valenciana i Spania. Kommunen måler 11,8 km² i utstrekning.
Lunner kirke
Lunner kirke var opprinnelig en liten langkirke reist av naturstein i siste halvdel av 1100-tallet, men den ble ombygget til korskirke i 1780-årene og framstår i dag som en kirke av hvitkalket naturstein og hvitmalt bordkledd laftet tømmer. Kirken ligger på Lunnertoppen i Lunner kommune i tidligere Oppland, nå Viken fylke. Den feiret sitt 850-årsjubileum i 2006, men det finnes ingen skriftlige kilder som kan bevitne alderen på kirken. Byggestilen er imidlertid opprinnelig romansk, noe som tilsier en datering til før år 1200. Kirkestedet nevnes første gang i skriftlige kilder i et middelalderdiplom (DN II:130) datert 7. desember i 1317, der «sira Gunnare a Lunnum» nevnes. Kirken er viet til Sankt Olav, og et sagn forteller at vikingkongen også skal ha initiert byggingen av den.
I fordums tid var trolig Lunner kirke ei såkalt lovekirke (også kalt gavekirke). Lunner var tidligere annekskirke under Jevnaker kirke, men sognet ble skilt ut som eget prestegjeld i kgl. res. av 29. mars 1906 – Lunner prestegjeld. Prestegjeldene ble imidlertid avviklet i Norge på begynnelsen av 2000-tallet. Lunner kirke tilhører i dag Lunner menighet og inngår som sådan i Lunner kirkelige fellesråd, som videre er en del av Hadeland og Land prosti i Hamar bispedømme.
Kirkebygget
Lunner kirke ble opprinnelig reist i middelalderen som en enskipet langkirke av stein, med et rundt vesttårn foran. Tårnet hadde bare adkomst fra kirkerommet via vestveggen, så det kan ha fungert som et slags tilfluktssted. I dagens kirke utgjør det gamle middelalderskipet den østre korsarmen og er nå koret. Et prestesakristi og et dåpssakristi ble reit i 1928–1930, da kirken også ble restaurert innvendig. Etter ombyggingen i 1780-årene ble det reist en skillevegg midt i skipet, som utgjorde bakveggen i koret. Bak skilleveggen ble de innredet til prestesakristi og dåpssakristi. Etter at de to nye sakristiene ble reist utenfor kirken, ble denne skilleveggen fjernet og alteret og alterringen flyttet lengst øst (inn) i skipet, som derfor da i sin helhet ble kor. Den gamle rundbueportalen står i sørveggen innenfor prestesakristiet. Dåpssakristiet står på nordsiden og ble fornyet og påbygget i 1992. Mmiddelalderdelen i stein skal fortsatt ikke være restaurert.
Det opprinnelige skipet og koret hadde samme bredde. I middelalderskipet var det to portaler i sørveggen, hvorav den ene var rundbuet og satt lengst vest på veggen, og den andre var spissbuet og satt litt øst for midten av veggen. Sørportalen i det opprinnelige skipet har trekløverformet bue, noe som tyder på at den er laget på 1200-tallet. Flere portaler har det heller ikke vært, ifølge en besiktigelse datert 17. mai 1740. Besiktigelsen nevner kun «Den Wæstre store Dør» og «Kiercke Døren i Sanghuset». Av vinduer er bare det lille spissbuede vinduet i østveggen som er opprinnelig, men det kan også ha vært små vinduer i sørveggen i middelalderen, der de to nåværende vinduene står. Nordveggen har ikke hatt vinduer. Korets sørportal og det spissbuede vinduet i østveggen er tegn på at koret trolig ble ombygd på 1200–1300-tallet.
Rundtårnet
Fundamentet til rundtårnet av stein ble avdekt under en restaurering av kirken i 1987–1988. Den ytre diameteren på tårnfoten måler cirka 5,4 m, mens den innvendige diameteren har vært cirka 2,8 m. Tårnet var det eneste kjente runde kirketårnet i Norge. Over tårnfoten ble det etter restaureringen lagt et glassgulv, slik at gjester til kirken kan se den opprinnelige konstruksjonen. Rundtårn, som bare var tilgjengelig fra kirken, er ellers kun kjent fra St Magnus Church i Egilsay på Orknøyene og noen skånske og slesvigske kirker fra romansk tid. Rundtårnet ved Lunner kirke kan derfor ha blitt reist med forbilde i skånsk tradisjon, gitt at deler av Øst-Norge på 1100-tallet nok var under en viss påvirkning av det nyopprettede erkebispesetet i Lund i Sverige på denne tiden.
Kirkeklokkene
Ifølge Povel Huitfeldts Stiftsbok fra 1574–1577 fantes det to kirkeklokker i klokkestua på rundtårnet og ei håndklokke i kirken. Etter ombygging til korskirke fikk kirken en åttekantet takrytter med klokkestue og høy hjelm med spir. Takrytteren er plassert i krysset mellom korsarmene. Sannsynligvis ble de to gamle klokkene flyttet over til den nye klokkestua. Dagens kirke har også to kirkeklokker, men disse er fra henholdsvis 1860 og 1863. Klokka fra 1860 ble støpt av O. Olsen Nauen ved Tønsberg og har inskripsjonen «Bekosted aar etter Kristi Fødsel 1860 av Lunder menighed, støbt av O. Olsen Nauen». Klokka fra 1863 ble støpt av A. O. Holte på Kolbu på Toten og har inskripsjonen «''Til hellige tempel dig kalder min røst, kom hid du bekymred hierte. Her finder du hvile, her rækkes dig trøst, av ham som paatog sig din smerte aar 1863 er denne klokke støbt av A.O. Holte paa Toten''».
Kirkeorgelet
Det første orgelet i kirka var et lite orgel som kom fra Toten i 1783 og trolig var bygget av Christian Engelstad, som virket der mot slutten av 1700-tallet og på begynnelsen av 1800-tallet. I 1892 fikk kirken et nytt og større pipeorgel med 10 stemmer og pedaler. Dette ble bygget på Kongsberg, men om det var et produkt av orgelbygger Gustav O. Næss er uklart. Dette ble i sin tur byttet ute med et nytt mekanisk pipeorgel med 20 stemmer, bygget ved Norsk Orgel- og Harmoniumfabrikk i Snertingdal i 1969. I forbindelse med restaureringen i kirka i 1987–1988 ble orgelet plukket ned og overhalt. Samtidig ble vestveggen bak orglet bygget ut og isolert for å skåne det mot ytre temperatursvingninger.
Relieffene i sandstein
På de utvendige kirkeveggene er det murt inn 9 relieffer i sandstein, som forestiller mennesker, dyr og fantasidyr. Disse tidfestes gjerne til 1100-tallet og kan være fra de revne delene av middelalderkirken, som rundtårnet. I steinveggen, som var en del av den opprinnelige vestveggen, bak prekestolen finns dessuten et ødelagt relieff, som imidlertid bare kan sees ved å fjerne en luke i panelveggen. Det har altså vært minst 10 slike relieffer. Ingen annen bygdekirke har så mange relieffer i stein.
Relieffene er plassert på steinkirkens sør- og østvegg, og på sakristiet. På hver side av portalen finnes to langsmale relieffer. Det til høyre har to engler som bøyer seg mot hverandre og det til venstre tre mannsansikt omgitt av en ranke. Ett av relieffene viser en løve med gapende kjeft, så følger en kentaur som skyter med bue på relieff 2, og deretter en mann som griper seg om skjegget med den ene hånden på relieff 3.
Kirkegården
Kirkegården er opprinnelig fra middelalderen, men den ble utvidet med 6,4 daa i 1970-årene. Et gravkapell ble reist der i 1940 og innviet 13. november samme året. I 1967 besluttet imidlertid menigheten at begravelsene skulle foregå fra kirken. I 1983 ble gravkapellet ominnredet til kirkestue. Denne ble offisielt tatt i bruk 6. november samme året.
Mona Holm
Mona Christine Holm (født 5. august 1983) er en norsk friidrettsutøver som representerer IK Tjalve. Hun er fra Kolvereid.
Nasjonalt
Holm har ni NM-titler i sleggekast på rad fra 2004 til 2012, samt fire sølv fra 2002, 2003, 2014 og 2016. Hennes personlige rekord i øvelsen satt i Byrkjelo 13. august 2011 med 70,43 meter var norsk rekord til 2019. Resultatet gav Holm hennes andre kongepokal, den første fikk hun i 2007. Hun er også en habil diskoskaster, og har to NM-bronser i denne grenen; i 2004 og 2010. Treneren Einar Brynemo stod for den tekniske veiledningen av Holm i store deler av karrieren hennes.
Internasjonalt
Hun deltok i sitt første VM som junior, ved Junior-VM i friidrett 2002 på Jamaica. Her ble hun slått ut i kvalifiseringen. Har også deltatt i Junior-EM Italia 2001, samt U23 EM Polen 2003 og 2005.
Hun representerte Norge i EM i friidrett 2006 Göteborg, VM i friidrett 2007 Osaka, EM i friidrett 2010 Barcelona, VM i friidrett 2011 Sør-Korea og EM i friidrett 2012 Helsingfors, men klarte ikke å kvalifisere seg til finalen i noen av disse mesterskapene.
Egypt under VM i friidrett 2019
Egypt deltok under VM i friidrett 2019 (utendørs) fra 27. september til 6. oktober 2019 i Doha i Qatar.
Comodoro
Comodoro er en kommune i delstaten Mato Grosso i sentral-vestregionen av Brasil.
Vegtrafikkloven
Vegtrafikkloven er et sett med regler som gjelder for ferdsel på vei eller annet område som normalt har trafikk med motorvogn, og for all trafikk med motorvogn uavhengig av om den finner sted på vei eller ikke.
Nico Gleirscher
Nico Gleirscher (født 17. mars 1997 i Telfes i Østerrike) er en østerriksk aker. Som ung representerte han Østerrike i flere kategorier, og var nummer to i junior-VM i 2013/14 og tre i junior-VM i 2014/15. Han vant også fire medaljer under World Junior Luge Championships, inkludert en sølvmedalje i Sigulda 2017 og tre bronsemedaljer (singel i Lillehammer 2015, lag i Winterberg 2016 og Sigulda 2017). Han vant fire medaljer under junior-EM (en sølvmedalje og tre bronsemedaljer).
Han debuterte i verdenscupen i 2015/16, den 29. november 2015 i Igls hvor han endte på en 19. plass i singel. Han fikk sin første pallplassering 26. november 2017 i Winterberg i singel sprint med en tredjeplass, og sikret sin første seier 3. januar 2021 i Schönau am Königssee på lag med Madeleine Egle, Thomas Steu og Lorenz Koller.
Under VM i aking 2021 vant han gullmedalje i sprint menn foran Semen Pavlichenko og broren David Gleirscher.
Under Vinter-OL 2022 i Beijing, ble han nummer 12.
Joachim Rademacher
Joachim «Aki» Rademacher (født 20. juni 1906, død 21. oktober 1970) var en tysk svømmer og vannpolospiller som deltok i de olympiske leker 1928 i Amsterdam og 1932 i Los Angeles. Rademacher ble olympisk mester i vannpolo under OL 1928 i Amsterdam. Han var med på det tyske laget som vant vannpoloturneringen. Det var fjorten nasjoner som stilte lag. Tyskland slo Belgia med 5-2 i finalen etter forlengning. De andre spillerne på det tyske laget var broren Erich Rademacher, Fritz Gunst, Otto Cordes, Karl Bähre, Emil Benecke, Max Amann og Johannes Blank. Rademacher spilte alle tre kampene og han scoret to mål.
Fire år senere, under OL 1932 i Los Angeles spilte han på tyske laget som kom på andreplass i vannpolo bak Ungarn. Rademacher spilte alle fire kampene.
Rademacher vant også medaljer under Svømme-EM i 1926 og 1927.
Franz Xaver von Schönwerth
Franz Xaver von Schönwerth (født Franz Xaver Schönwerth 16. juli 1810 i Amberg i Oberpfalz, død 24. mai 1886 i München) var en folklorist fra Oberpfalz. Fra 1859 var han kjent som Franz Xaver von Schönwerth.
I mars 2012 ble det funnet en av hans eventyrsamlinger. Den hadde vært nedlåst i et arkiv i Regensburg i over 150 år.
Leptochilus (bregne)
Leptochilus er en slekt av bregner i Drynariaceae-seksjonen innenfor sisselrotfamilien. Denne familien tilhører på sin side den meget store og monofylittiske ordenen Polypodiales.
Lyngstadfossen (Gaular)
Lyngstadfossen eller Botnafossen er en foss i Gaular, Sogn og Fjordane. Fossen blir til daglig kallet «Botnafossen», den ligger ved gårdsbruket Lyngstadbotnen i Eldalsdalføret, ca. 7 km fra Eldalsosen. Riksvei 13 ligger på nordsiden av elven, det er parkeringsmulighet ved toppen av fossen. Fossestien går nær fossen på sørsiden, det er spor etter rørgate fra tidligere kraftproduksjon i fossen like nedenfor stien.
Leptochilus (bregne)
Artene innenfor Leptochilus vokser kun i sørøstre og sørlige Asia, mens underslekten Colysis utelukkende vokser i Asia og Afrika, øst til Stillehavet.
Lyngstadfossen (Gaular)
Fossen er del av det vernede Gaularvassdraget.
Leptochilus (bregne)
Mange av de kinesiske artene antas å være ugyldige.
Arter
De totalt 40 kjente artene i slekten og dens underslekt, består av:
Chennai Express
Chennai Express er en indisk actionkomedie fra 2013, regissert av Rohit Shetty og produsert av Gauri Khan. Hovedrollene spilles av Shah Rukh Khan og Deepika Padukone. Filmen er det andre samarbeidet mellom Khan og Padukone, etter Om Shanti Om, og den første mellom Khan og Shetty.
Filmen ble vist i Storbritannia og USA den 8. august 2013 og andre steder i verden fra den 9. august 2013. Chennai Express kom til å slå rekorden om å bli den mest innbringende Bollywood-filmen gjennom tidene, og er også den tredje mest innbringende Bollywood-filmen på markedet utenfor India.
Handlingen
Filmen handler om den 40 år gamle ungkaren Rahul (Shah Rukh Khan) som havner på en uventet reise som gjør at han innser viktigheten av kjærlighet, relasjoner og offer. På sin reise møter han Meena (Padukone), en sørindisk kvinne som sitter i en landsby med sin store familie. En togreise fører til at Rahul innser kraften av sann kjærlighet.
Musikk
Filmmusikken ble komponert av duoen Vishal-Shekhar. Innspillingen av sangene begynte i slutten av oktober 2012 og albumet ble lansert 1. juli 2013.
Confresa
Confresa er en kommune i delstaten Mato Grosso i sentral-vestregionen av Brasil.
Friedrich Wöhler
Friedrich Wöhler (født 31. juli 1800 Eschersheim (Frankfurt am Main), død 23. september 1882) var en tysk kjemiker, best kjent for sin syntese av urea (urinstoff) i 1828. Detta var det første organiske stoffet som ble laget syntetitisk fra helt ikke-organiske utgangsstoff. Dette ledet til at man gikk bort fra teorien om at en særlig "livskraft" ("vitalitetsprinsippet") behøvdes for å skape karbonforbindelser. Wöhler var også først til å isolere mange av grunnstoffene.
Wöhler ble født i Eschersheim, i dag et distrikt i Frankfurt am Main. I 1823 avsluttet Wöhler sine medisinstudier i Heidelberg ved Leopold Gmelins laboratorium, som arrangerte en mulighet for Wöhler å arbeide hos Jöns Jakob Berzelius i Stockholm. Fra 1825 til 1831 var Wöhler lærer ved yrkesskolen i Berlin, fra 1828 med tittelen professor. Fra 1831 til 1836 var han professor ved den høyere yrkesskolen (Polytechnikum) i Kassel. Etter Friedrich Stromeyers død i 1835 ble Wöhler i 1836 hans etterfølger i professoratet i medisin, kjemi og farmasi ved Universitetet i Göttingen og arbeidet der til sin død i 1882.
Wöhler var medlem av Vitenskapsakademiet i Göttingen og ble i 1834 innvalgt som utenlandsk medlem av den svenske Kungliga Vetenskapsakademien.
Nathan Followill
Ivan Nathan Followill (født 26. juni 1979), også kjent som Nathan Followill, er trommeslageren i det amerikanske rockebandet, Kings of Leon. Han er broren til bandmedlemmene, vokalisten Caleb Followill, bassgitarist Jared Followill og fetteren til gitaristen Matthew Followill.
Forordning (Den europeiske union)
Forordning i EU er betegnelsen på de lover (rettsakter) som i sin helhet får bindende virkning i medlemsstatene, fra det tidspunkt som er bestemt. Det er ikke nødvendig med ytterligere gjennomføring i de enkelte medlemsland. Forordningene tilhører den såkalte sekundærretten, det vil si EUs avledede regelverk. Vedtaket om forordningene treffes med grunnlag i EUs traktater (primærretten).
En «rettsakt» i EU er en beslutning eller et vedtak som er truffet med hjemmel i EUs grunnleggende traktater.
9th Submarine Flotilla
9th Submarine Flottila (norsk: 9de undervannsbåtflotilje) var en flotilje i Royal Navy under annen verdenskrig, bestående av allierte undervannsbåter. Flotijen var stasjonert i Dundee i Skottland. Det er reist et krigsminnesmerke over falne fra flotijen i Dundee.
Forordning (Den europeiske union)
Rettslig virkning
Forordninger i EU tilsvarer nasjonale lover i medlemslandene, i forslaget til «EUs grunnlov» ble det foreslått å kalle forordningene for lover. I Lisboatraktaten ble dette strøket, og betegnelsene forordning og direktiv ble beholdt.
Når en forordning trer i kraft står den over de nasjonale lover innen samme område. Selv om forordningene gjelder direkte og uten unntak er det vanlig at medlemsstatene utarbeider egen lovgivning som regulerer konsekvenser som oppstår som følge av forordningenes ikrafttreden.
Virkning i Norge
Norge og andre EØS-land er forpliktet til å gjennomføre forordninger som innlemmes i EØS-avtalens vedlegg. Forordninger får dermed ikke direkte virkning i Norge. Imidlertid skal den i henhold til EØS-avtalens artikkel 7 «gjøres til del av avtalepartenes interne rettsorden». Gjennomføringen i Norge skjer gjennom forskrifter eller lov, men i EØS-loven § 2 er det fastslått: «Bestemmelser i lov som tjener til å oppfylle Norges forpliktelser etter avtalen, skal i tilfelle konflikt gå foran andre bestemmelser som regulerer samme forhold. Tilsvarende gjelder dersom en forskrift som tjener til å oppfylle Norges forpliktelser etter avtalen, er i konflikt med en annen forskrift, eller kommer i konflikt med en senere lov.» Dette ble aktualisert i oktober 2019 da det ble avslørt at norsk trygderett var praktisert i strid med EØS-avtalen, og minst 48 personer var urettmessig straffet for dette.
Paul Cartledge
Paul Cartledge er professor i gresk historie ved Cambridge University og er tilknyttet Clare College. Han er ekspert på Athen og Sparta i klassisk tid og blir beskrivet som lakonofil. Han var historisk hovedkonsulent for TV–seriene The Greeks til BBC og The Spartans til Channel 4.
MF «Bastø IV»
«Bastø IV» kan vise til flere skip:
Max Amann (vannpolo)
Max Amann (født 19. januar 1905, død 24. desember 1945) var en tysk vannpolospiller som deltok i de olympiske leker 1928 i Amsterdam. Amann ble olympisk mester i vannpolo under OL 1928 i Amsterdam. Han var med på det tyske laget som vant vannpoloturneringen. Det var fjorten nasjoner som stilte lag. Tyskland slo Belgia med 5-2 i finalen etter forlengning. De andre spillerne på det tyske laget var Erich Rademacher, Fritz Gunst, Otto Cordes, Emil Benecke, Joachim Rademacher, Karl Bähre og Johannes Blank. Amann spilte alle tre kampene og han scoret tre mål.
Tveit gamle kirkegård
Tveit gamle kirkegård er det gamle kirkestedet på Tveitsund eller Treungen. Det er nedenfor Tveit-gårdene, et stykke oppi lia øst for tettstedet. Her stod kirkene før dagens kirke ble oppført i 1863.
HMS «Warrior»
HMS «Warrior» har vært navnet på flere skip i Royal Navy
Tveit gamle kirkegård
Rundt 1860 hadde denne kirken forfalt så mye at man ikke fant det bryet verdt å reparere den. Da ble en ny kirke oppført på Homme, et par kilometer sørøst for det gamle kirkestedet i luftlinje og strengt tatt litt utenfor tettstedet. Så ble gamlekirken revet.
Den gamle kirkegården er omgitt av et steingjerde, og en støpul ble innviet 29. juli 1984. Kirkegården er ellers omgitt av beitemarker.
Heliocharitidae
Heliocharitidae er en gruppe av øyenstikkere som hører til gruppen vannymfer (Zygoptera).
Øpso
Øpso (tidligere også skrevet Øpsen og Ypsøy) er en øy som ligger i Herdlefjorden. Øpso var en del av Herdla kommune fram til den ble oppløst i 1964, øyen ble da overført til Meland kommune.
Heliocharitidae
Utseende
Middelsstore (ca. 5 cm), slanke, metalliske vannymfer med klare vinger. Beina er uvanlig lange og tynne. Vingene er temmelig lange og smale med tallrike, kvadratiske celler. Vingemerket er smalt, men tydelig.
Levevis
Som andre vannymfer er de rovdyr som jakter på små, virvelløse dyr.
William Petty (britisk statsminister)
William Petty FitzMaurice, 1. marki av Lansdowne, (født 2. mai 1737 i Dublin, død 7. mai 1805 i London) var en britisk whigpolitiker. Han var statsminister fra 1782 til 1783. Han var kjent som jarlen av Shelburne mellom 1761 og 1784, som er den tittel han er mest kjent som historisk sett.
Blitzkrieg
Blitzkrieg (tysk for lynkrig) er en angrepskrigføring som utnytter overraskelsesmomentet, og som slår til med stor og konsentrert kraft med sikte på å slå ut motstanderen i løpet av kort tid. Angrepsstyrkene består av mobile panserstyrker med luftstøtte. Gjennom bruk av kombinerte styrker i en manøverkrigføring tar strategien sikte på å bringe forsvareren ut av balanse ved å gjøre det vanskelig for denne å finne hvor forsvarsstyrken skal settes inn i en front som er i stadig bevegelse, og så til slutt slå dem i et avgjørende, knusende slag.
William Petty (britisk statsminister)
Han var eldste sønn av John Petty, 1. jarl Shelburne, og Mary FitzMaurice. FitzMaurice, som først brukte navnet William Petty, vokste opp i Syd-Irland og gikk på Christ Church College ved University of Oxford.
Blitzkrieg
Lynkrigens taktikk
Tankene rundt denne formen for krigføring ble særlig utviklet av Heinz Guderian, som spesialiserte seg i mellomkrigstiden på motorisert krigføring. Guderian bygget blant annet på britiske teoretikerne innen manøverkrigføring, J.F.C. Fuller og B.H. Liddell Hart, som han også oversatte til tysk, samt skriftene til den unge franske offiseren Charles de Gaulle. I 1937 ga han ut boken Achtung – Panzer! hvor teoriene rundt hvilken rolle stridsvogner og fly skal kunne spille i moderne krigføring ble videreutviklet.
William Petty (britisk statsminister)
Han gikk inn i hæren i regimentet til general James Wolfe. Under syvårskrigen utmerket han seg ved raidet mot Rochefort og slaget om Minden. Han ble forfremmet til oberst og etter Georg IIs død og Georg IIIs maktovertagelse, ble han utnevnt til adjutant for kongen.
Kauvatsa
Kauvatsa er en tidligere kommune i landskapet Satakunta i Finland. Kommunen hadde innbyggere i 1970. Kauvatsa var en finskspråklig kommune.
William Petty (britisk statsminister)
I 1760 ble han valgt inn i parlamentets underhus. Med farens død året etter arvet han tittelen jarl av Shelburne, og tok sete i overhuset. Gjennom sin tjeneste for kongen var han blitt kjent med John Stuart, og i de første årene i parlamentet allierte han seg med Stuart mot William Pitt den eldre. Imidlertid endret han gradvis syn på Pitt. Han var medlem av regjeringen en kort periode i 1763, men trakk seg da Pitt ble nektet regjeringsplass. Da Pitt kom tilbake til makten i 1766 fikk Petty på nytt sete i regjeringen. Imidlertid ble han avsatt i 1768 på grunn av sin ettergivende politikk overfor de amerikanske koloniene.
Blitzkrieg
Lynkrigens taktikk
Blitzkrieg (lynkrig) bestod i følgende taktikk:
William Petty (britisk statsminister)
Etter at Frederick Norths regjering falt i 1782 fikk Petty ansvar for det nydannede innenriksdepartementet. Da statsminister Charles Watson-Wentworth døde uventet bare noen få måneder senere ble han utnevnt til ny statsminister. Charles James Fox nektet å akseptere Pettys regjeringsovertakelse, og trakk seg fra regjeringen sammen med sine støttespillere. En av dem som ble trukket inn som erstattere var den 23 år gamle William Pitt den yngre. Fox og North, som tidligere hadde vært bitre fiender, fant nå sammen i opposisjon, og i 1783 hadde de tilstrekkelig støtte i parlamentet til å tvinge fram et regjeringsskifte mot kongens ønske.
Kauvatsa
Kauvatsa kommune ble slått sammen med byen Kumo i 1969.
Blitzkrieg
Lynkrigens taktikk
Lynkrigen forutsatte et intimt samvirke mellom flyvåpenet og bakkestyrkene (noe som krevde herredømme i luften), raske manøvre og mobilitet – samt en desentralisert kommandostruktur og gode kommunikasjoner mellom enhetene. Kommunikasjonen var lynkrigens forutsetning for å lykkes. Normalt innenfor panserstyrkene hadde bare kommandovogner radioer. Resten av stridsvognene fikk beskjed om hva de skulle gjøre med håndsignaler og flagg. Men i den tyske hæren hadde alle stridsvogner radio. Dette førte til at manøvre kunne utføres raskere, farer rapporteres raskere, og om en kommandovogn ble slått ut, kunne hvilken som helst annen vogn overta kommandoen av enheten.
William Petty (britisk statsminister)
Etter dette trakk Petty seg ut av politikken og levde resten av livet på sine gods. Etter William Pitt den yngres maktovertagelse i 1784 ble han utnevnt til marki av Lansdowne, en ny tittel som ble opprettet for ham. Etter hans død ble biblioteket hans kjøpt av British Museum.
Blitzkrieg
Lynkrigens strategi
Lynkrigens strategiske mål var å unngå en langvarig utmattelseskrig (tofrontskrig) mot en overlegen koalisjon av fiender. Fiendene skulle slås én om gangen, med små egne tap – og de erobrede områdene skulle utnyttes til å øke ressursgrunnlaget med erobret krigsmateriell, råvarer, fabrikker, tvangsarbeidere osv.
Rirkule
Innenfor samisk kultur blir rirkuler brukt til å lage runebommer.
Fenomenet rikuler har mange navn. De kan alternativt kalles bjørkeknuter, bjørkekuler, koppknuter, koter, kåter, nuter, rier, riler, rilknuter, rilkuler, rirkuler, risknuter eller knort.
Blitzkrieg
Før første verdenskrig
Blitzkrieg hadde sine forgjengere, helt tilbake til oldtiden. Både Hannibal, Julius Cæsar , Septimius Severus og Napoleon er anført blant hærførere som har drevet blitzkrieg. Iallfall hadde de det til felles at de slo tallmessig overlegne hærstyrker ved overraskende, lynsnare fremstøt, oftest ved hjelp av kavaleri. Forskjellen var at de manglet motoriserte hjelpemidler.
Konseptet om å slå fienden gjennom et avgjørende slag fantes for eksempel hos Moltke på 1870-tallet. Forskjellen før og under andre verdenskrig i forhold til tidligere var de ressursene som Tyskland hadde til rådighet. Mekanisert infanteri og stridsvogner gjorde det mulig å utnytte konseptet og synliggjøre konseptet i større grad enn før. Begrepet Blitzkrieg kom først i etterkrigstiden som en forklaring på hvilken type krigføring tyskerne drev med-
Mellomkrigstiden før Hitler
Etter Tysklands tap i skyttergravskrigen under første verdenskrig ble det i Versaillestraktaten satt opp regler for størrelsen på den tyske hæren. Den totale størrelsen kunne ikke overskride 100 000, og Tyskland fikk ikke ha noe luftforsvar eller noen pansertropper. Bruk og utvikling av ubåter ble også forbudt. Tyskland fikk heller ikke ha noen generalstab.
Tyskerne begynte tidlig å omgå forbudene i Versailles-traktaten, bl.a. ved at en opprettet en generalstab under navnet Truppenamt (troppskontor). Utover i 1920-årene begynte Heinz Guderian å forske på bruk av mekaniserte styrker. Erfaringer fra Østfronten viste at en mindre og bevegelig styrke var bedre enn en større og statisk. Guderian la også stor vekt på bedre kommunikasjoner mellom avdelingene.
Ľ
Ľ og ľ (L med hake) er den tjueandre bokstaven i det slovakiske alfabetet, mellom l og ĺ. Bokstaven representerer en palatal lateral approksimant -.
Blitzkrieg
Mellomkrigstiden før Hitler
I 1926 samarbeidet Reichswehr og Den røde armé i militærøvelser i Kazan og Lipetsk. Disse øvelsene ble holdt i Sovjetunionen for å skjule dem for seierherrene fra første verdenskrig.
Hitler kommer til makten
Etter Adolf Hitlers maktovertagelse i 1933 begynte nazistene for alvor å gjenoppbygge militærmakten, i strid med forpliktelsene fra Versaillestraktaten.
Ľ
Haken er redusert til et lite strøk, som kan minne om, men ikke må forveksles med, en apostrof, siden sluttresultatet ser veldig forskjellig ut. Sammenlign l' med ľ, sistnevnte er med hake.
Blitzkrieg
Hitler kommer til makten
Luftwaffe ble gjenopprettet under Hermann Görings ledelse, samtidig som pansertroppene oppsto. Hitler sørget også for produksjon av stupbombere, da han var en stor tilhenger av Guderians idéer.
Da den spanske borgerkrigen begynte i 1936, ble tre tyske panserkompanier med «frivillige» sendt for å støtte Francos nasjonalister. Dessuten ble Legion Condor opprettet for å la Luftwaffe teste ut nye fly og doktriner. Det fryktede Junkers Ju 87 «Stuka» ble for første gang prøvd i Spania.
Blitzkrieg i andre verdenskrig
Under denne krigen kunne Guderians og andres blitzkrieg-teorier utprøves i praksis.
Polen 1939
Tyskernes Polen-felttog i september 1939 er av og til kalt blitzkrieg. Men taktisk ble felttoget gjennomført konvensjonelt. Wehrmacht var fortsatt i liten grad motorisert, selv om både Luftwaffe og panserstyrkene gjorde en betydelig innsats. De deler av dette felttoget som involverte rask framrykning av panserstyrker med sterk flystøtte var derfor det første eksempler på Blitzkrieg. Den raske gjennomføringen skyldtes mest at tyskerne var knusende overlegne innen alle våpenarter og antall soldater. Strategisk var felttoget en suksess fordi det lot seg gjennomføre uten at Storbritannia og Frankrike løftet en finger for å hjelpe sine allierte i Polen. Dermed kunne tyskerne, med moderate kostnader, utvide ressursgrunnlaget kraftig – selv om de fortsatt var tallmessig og materielt underlegne da de startet offensiven på vestfronten våren etter.
Frankrike
Det mest kjente eksempel på blitzkrieg var den tyske offensiven vestover i mai–juni 1940, i ettertid kjent som slaget om Frankrike. Med moderate tap (bl.a. ca. 35 000 soldater, eller 2 % av styrken) klarte de på seks uker å knuse tallmessig overlegne allierte hærer og erobre Nederland, Belgia og Frankrike. Da tyskerne gikk til angrep, rykket et britisk ekspedisjonskorps og flere franske divisjoner nordover for å komme sine belgiske allierte til unnsetning. De fant det visstnok ikke spesielt påfallende at de tyske flystyrkene lot dem marsjere uforstyrret. Helt uventet satte så tyskerne inn et angrep med store panserstyrker over de skogkledde åsene i Ardennene, for så å nå Den engelske kanal i løpet av noen dager, og dermed splitte de allierte styrkene. Så uforberedt på dette var de allierte at de tyske stridsvognene kunne fylle bensin på bensinstasjoner underveis. Av og til har Hitler feilaktig fått æren for denne taktikken, som stammer fra generalen (senere marskalk) Fritz Erich von Manstein.
Nord-Afrika
Erwin Rommel hadde utmerket seg i Frankrike-felttoget, men ble først og fremst berømt for sin innsats som sjef for tyskernes Afrikakorps. I 1941-42 anvendte han lynkrigmetoder, til dels mot materielt overlegne fiendtlige styrker. Sommeren 1942 tok han festningen Tobruk nesten uten egne tap – og nådde helt til El Alamein i Egypt. Men der ble han stanset, og i oktober måtte han trekke seg ut av Egypt.
Tilkoblingsagent
En tilkoblingsagent (engelsk: connection broker) er en programvare som styrer datatilkoblinger mellom brukere (klienter) og virtuelle skrivebordløsninger. Tilkoblingsagenten vil kunne fortelle klientene om tilgjengelige virtuelle skrivebord og oppgi adressen til disse, samt aktivere og deaktivere skrivebordene. En viktig fordel ved denne løsningen er at maskinvareressursene blir bedre utnyttet og fordelt mellom ulike behov.
Blitzkrieg
Østfronten
Under Operasjon Barbarossa, det tyske angrepet på Sovjetunionen i 1941, kom panserstyrkene virkelig til sin rett. Store sovjetiske formasjoner ble omringet av den raske fremrykningen, noe som førte til at tyskerne tok store mengder krigsfanger.
Sovjetunionens store størrelse gjorde imidlertid at Den røde armé kunne trekke seg stadig lenger tilbake uten at Wehrmacht vant noen avgjørende seier. Tyskernes lynkrig på østfronten gikk over til en utmattelseskrig. Da vinteren kom for fullt rundt 6. desember 1941, ble tyskerne stanset. Ikke nok med det: Sovjeterne startet en motoffensiv, og tyskerne ble kastet tilbake langs hele fronten. De skulle nok vinne slag senere også, men den første sovjetiske vinteroffensiven innebar et strategisk nederlag for tyskerne.
Sommeren 1942 satte Tyskland i gang nok en offensiv, men bare på sørfløyen, og tross stor fremgang klarte de ikke å omringe de sovjetiske hovedstyrkene. Og ved Stalingrad ble de stanset. Den russiske motstandsviljen var så stor at byen ble holdt, og etter de tyske Stalingrad-styrkenes kapitulasjon i februar 1943 var det slutt på den tyske fremgangen. Etter 1943 ble det slutt på vellykkede tyske offensiver i øst.
Østfronten 1944
Mens for eksempel sovjeternes forsvar av Sevastopol og Stalingrad i 1942 var eksempler på utmattelseskrig, var sommeroffensiven 1944 i Hviterussland, Operasjon Bagration, inspirert av tyskernes lynkrig. Forskjellen fra tyskernes lynkrig tre år før var at angriperne var knusende overlegne både i mannskapsstyrke, artilleri, panservåpen og fly.
Vestfronten 1944-45
I likhet med sovjeterne hadde den amerikanske hæren etter hvert overtatt tyskernes blitzkrieg-taktikk. Etter at vestmaktene sist i juli 1944 hadde brutt ut av invasjonssonen i Normandie, gjenerobret de raskt resten av Frankrike.
Vinteren 1944–1945 så man det siste større tyske offensive forsøket på vestfronten, da tyske styrker gikk til angrep i Ardennene. Selv om vestmaktene generelt var svært overlegne (særlig i luften), klarte tyskerne i all hemmelighet å bygge opp en styrke på østsiden av Ardennene som var langt sterkere enn de svake allierte avdelingene på dette frontavsnittet. Samtidig utnyttet de fem dagers tåke og snø, et vær som holdt vestmaktenes luftstyrker på bakken. Til å begynne med stormet tyskerne frem, men ble snart stanset.
Smedasundet
Smedasundet er et sund i Haugesund kommune i Rogaland. Det skiller fastlandet med sentrum fra byøyene Risøy og Hasseløy. Smedasundet er en god havn for småfartøy. På fastlandssiden ligger Indre kai. Her anløper Flaggruten, som forbinder Haugesund med Stavanger og Bergen, og rutebåt til Røvær. Kaien er i nyere tid blitt byens viktigste utelivsområde. Her ligger også to av byens hoteller.
Smedasundet kan ha fått sitt navn med bakgrunn i det var en smed i sundet, og derav navnet Smedasundet. En annen grunn til navnet kan være det danske ordet «smed», som betyr smal: Det smale sundet.
Cotriguaçu
Cotriguaçu er en kommune i delstaten Mato Grosso i sentral-vestregionen av Brasil.
Ford Köln
Ford Köln er en bil fra Fords bilfabrikk i Köln, bygget fra 1933 frem til 1936.
Opprinelse
Engelske Ford-fabrikker hadde utviklet bilen som ble intrdusert i 1932 som Ford Model Y.mDen tysk-bygde versjonen som fikk navnet Ford Köln for å fremheve at det var en tysk bil ble først sett under Berlin Motor Show i 1933. De første biler ble bygget av komponenter fra britiske fabrikker, men i løpet av det første år ble disse i større grad sikret av lokal produsjon.
Utvikling
Samtidig som den tyske fabrikken kunne tilby alternative karosserier av egen design, spesielt for den noe rimelførre åpne1934-35"Cabrio-Limousine" med  ramme av treverk med kledning av synthetisk lær, i likhet med noen av de mindre DKW og Adler. Denne bilen ble markedsført som en bil for hvermann ("Wagen für Jedermann") og som i 1935 hadde en prisapphos enkelte forhandlere på 1 850 Mark ]noe som var 360 Mark mindre enn produsentens averterte pris en to-dørs sedan/saloon.
Extracurricular
Extracurricular (koreansk hangul: 인간수업, hanja: 人間授業, revidert koreansk: Ingansueop) er en sørkoreansk TV-serie regissert Kim Jin-min, med Kim Dong-hee, Park Ju-hyun, Jung Da-bin, Nam Yoon-su, Choi Min-soo, Park Hyuk-kwon og Kim Yeo-jin i hovedrollene. Den ble sendt av på Netflix den 29. april 2020.
Ford Köln
Tekniske spesifikasjoner
Köln hadde en fire-sylindret, fire-takts motor på 933 cc. Med en ytelse på 21 hp (16 kW) ved 3 400 omdreininger. Toppfarten var. Den hadde en tre-trins girboks (plus revers),  synkronisert andre og tredje gir. Det var en liten bil. Chassiet veide bare : en tom bil med karosseri veide mellom  og.
Salg
Publikums reaksjon var lunken på grunn av fjæroppheng og akser som virket gammeldagse på grunn av de stive fjærer. I sin klasse møtte bilen sterk konkurranse, spesielt fra Opel, DKW og Adler:  Det ble bygget 11 121 Ford Köln mellom 1933 og  1936. was not a great success. Adler bygget 24 013 av deres tilsvarende Trumpf Junior i mindre enn to år mellom 1934 og 1935. Ford Kölns volum var også skuffende, sammenlignet med britenes produksjon av tilsvarende model, 153 117 som ble bygget den engelske Ford-fabrikken.
Somalisk shilling
Somalisk shilling er myntenheten som brukes i Somalia. Frem til 1991 var den svært stabil og var bundet med sine britiske tvillingverdier. I 1991 begynte verdien å stagnere, særlig med tanke på intern uro i landet. Somaliland har utstedt sin egen valuta (somalilandsk shilling) og i større grad begynte man å bruke dollar, og senere euro i landet. I dag har man klart å få øket verdien til somalisk shilling, takket være en viss stabilisering i landet, noe som man håper fører til at man får en sterkere økonomisk vekst på lang sikt.
Tomas Iver Hallem
Tomas Iver Hallem (født 12. september 1975 i Verdal) er en norsk politiker (Sp) som fra 2018 er fylkesvaraordfører i Trøndelag.
Han har vært medlem av Verdal kommunestyre 1995–2011 og på nytt fra 2015, varaordfører 2003–2011 samt medlem av Innherred samkommunestyre 2004–2011. Han var også styreleder i KS i Nord-Trøndelag 2007–2011. I 2011 ble han leder i Senterpartiets fylkestingsgruppe og leder i fylkestingets komité for plan og økonomi, før han i 2016 ble Nord-Trøndelags fylkesråd for samferdsel, noe han var frem til sammenslåingen av Nord- og Sør-Trøndelag i 2018. I 2012 ble han leder i Nord-Trøndelag Senterparti.
Han er utdannet innen plate-, sveise- og konstruksjonsfag fra Verdal videregående skole, agronom fra Mære landbruksskole, infanterilagfører og troppssjef fra Heimevernet, foruten årskurs i kommunal økonomi og ledelse fra Høgskolen i Nord-Trøndelag. Hallem har vært melkebonde, skogsarbeider samt sveiser ved Aker Verdal.
Friidrett under Middelhavslekene 2005
Friidrett under Middelhavslekene 2005. Friidrett var en av flere sporter under de femtende middelhavslekene som ble arrangert i Almería i Spania i perioden 24. juni til 3. juli 2005. Det var femtende gangen som friidrett var med på programmet under middelhavslekene. Det var 432 øvelser fra 20 nasjoner som deltok i 47 øvelser. Frankrike ble beste nasjon med ti gull foran Spania med ni.
Darwin Núñez
Darwin Gabriel Núñez Ribeiro (født 24. juni 1999) er en uruguayansk fotballspiller som spiller for den engelske klubben.
Landslaget
Han ble tatt ut i s tropp til VM i fotball 2022 i Qatar.
Tadsjikisk somoni
Somoni er myntenheten i Tadsjikistan. Den ble innført den 30. oktober 2000 for å erstatte tadsjikisk rubel, som var svært bundet til den gamle sovjetiske rubelen. Valutaen er oppkalt etter den nasjonale helten Ismail Samani, som også kan staves som Somoni.
Remmastrauman
Remmastrauman er en smal strøm mellom fjordene Nordsalten og Sørsalten i Nærøysund kommune. Remmastrauman ble i Kulturminneåret 1997  valgt som folkets kulturminne i Nærøy kommune. Før veien kom var folket rundt Nordfjorden i Nærøy avhengig av rutebåter og annen båtskyss for å komme til kommunesenteret Kolvereid og videre sørover til Namsos. Hvis man ikke skulle gå den lange veien rundt øya Kvingra og om Ottersøy var Remmastrauman eneste alternativ. Folket var avhengig av å komme seg til Kolvereid på grunn av at det var her kirken lå. Etter at lensmansembetet ble flyttet til tettstedet i 1885 ble det enda viktigere å kunne komme seg til Kolvereid. Fra 1827 og helt fram til 1920-årene ble offentlige kunngjøringer og nyheter lest opp av lensmannen på kirkebakken. I tillegg utviklet Kolvereid seg til det viktigste handelssentret for området i samme periode.
I begynnelsen kunne straumen bare brukes på flo sjø, men etterhvert ble det et behov for å gjøre straumen farbar også på fjære sjø.l, På et møte i formannskapet i Kolvereid, ble det i 1880 besluttet at det skulle settes igang arbeid for å gjøre straumen dypere samt oppmuring på sidene slik at man kunne gå på muren for å dra båtene gjennom straumen. Målet var at minimumsdybden skulle være 1,6 meter på fjære sjø og at bredden i sjølinjen skulle være minst 2.5 meter. Det ble avsatt penger på statsbudsjettet i 1886, og høsten samme år var arbeidet ferdig. De totale kostnadene for arbeidet ble ca. 14500 kroner.
Utover på 1900-tallet ble det etterhvert klart at anlegget i straumen måtte utbedres ytterligere for å møte nye krav etterhvert som bruken økte og båtene ble større. I perioden 1936-1938 gjøres det en del utbedringer og opprustninger. Straumen ble demmet opp under arbeidet og straumen blir dypere og bredere. Det bygges et kraftig betonganlegg på østsiden av straumen som erstatter stien som var tidligere. Det monteres også et rekkverk som letter arbeidet med trekking av båtene betraktelig. Kostnaden av dette arbeidet ble på hele 200.000 kroner.
Any Minute Now
«Any Minute Now» er en singel fra det norske boogierock-bandet Backstreet Girls.
Remmastrauman
I 1948 startet Birger Eidshaug bygderute med båt fra Gjerdinga til Kolvereid, denne ruta hadde to ukentlig avganger. Denne ruta ble holdt i drift fram til 1961, da sluttet han med båtruta fordi det ble bygget vei fra Kolvereid fram til Måneset. Grunnlaget for å fortsette med båtrute falt da bort.
Selv om Remmastraumans rolle i kommunikasjonen i Nærøy ble mindre viktig ble straumene flittig brukt av fritidsbåter og turister. Området rundt straumene ble etterhvert opparbeidet til et friluftsområde med flytebrygge og gapahuk. Det har også blitt anlagt en kultursti som går fra Fylkesvei 526 og inn til straumene. Etterhvert førte de sterke naturkreftene i straumen og manglende vedlikehold til at hele anlegget holdt på falle sammen. Det ble startet aktivt arbeid for å skaffe midler for å restaurere trekkveiene. Det ble et langvarig prosess, men i 2011 startet endelig arbeidet. Dette skal etter planen være ferdig sommeren 2012.
Any Minute Now
Sangen «Any Minute Now» ble også utgitt på albumet Let's Have It. «London» ble kun utgitt på singelen, men var også med på konsertalbumet Get Yer Yo-Yo's Out! i 1993. «KGB» ble senere utgitt som bonusspor på re-utgivelsen av CD-en Mental Shakedown. Den ble her utgitt i en gammel demoversjon.
OK
Ok, OK og O. K. kan blant annet vise til:
OK er også en mye brukt forkortelse i navn på firmaer, varer, organisasjoner og liknende
Asiatech
Asiatech var et selskap som kjøpte eiendelene til Peugeots Formel 1-motorprogram ved slutten av 2000-sesongen og leverte Peugeot-baserte motorer i to år.
Historie
I 2001 leverte Asiatech sine V10-motorer gratis til Formel 1-teamet Arrows. De var imidlertid stort sett uten suksess, og året etter bestemt Arrows seg for å betale og brukte Cosworth-motorer i stedet.
I 2002 leverte Asiatech motorer til Minardi-teamet, men var igjen uten nevneverdig suksess.
I mai 2002 ble det rapportert at Asiatech skulle levere motorer til Jordan for 2003-sesongen, eller endog kjøpe ut teamet. Dette kom etter at Honda bestemte seg for å konsentrere seg om BAR-teamet, og bekjentgjorde at de ikke lenger ville levere motorer til Eddie Jordans team etter 2002-sesongen.
I løpet av 2002-sesongen begynte Asiatech også å undersøke muligheten for å starte sitt eget Formel 1-team, og kjøpte opp et tidligere Williams designfirma i Didcot. De hentet også inn Enrique Scalabroni, som designet en prototype F1-bil. Bilen var først ment som et testested for Asiatech-motorer, for deretter å skulle meldes på for 2004-sesongen. Asiatech gikk imidlertid konkurs ved slutten av 2002-sesongen.
I februar 2003 ble Asiatechs eiendeler solgt på en auksjon i Paris. Her ble det blant annet solgt 18 motorer, et dynamometer, et utvalg av maskinverktøy, samt elektronisk måleutstyr.
Fullstendige Formel 1-resultater
(Forklaring)
Curvelândia
Curvelândia er en kommune i delstaten Mato Grosso i sentral-vestregionen av Brasil.
Paal Tarjei Aasheim
Aasheim var kreativ leder i JBR. Han startet i JBR i 1997. Selskapet skiftet senere navn til McCann, hvor han var til 2018 da han startet for seg selv.
28. serierunde i Bundesliga 2019/20
28. runde i Bundesliga 2019-2020 startet tirsdag 26 mai med –, mens hoveddelen av kampene ble spilt onsdag 27. mai.
Yoguttene
Yoguttene er et rap-kollektiv fra Bergen. Gruppen består av rappere som går under dekknavnene Jenny Skavland, Idol Tone, Handerre Linni og Onge Anka.
28. serierunde i Bundesliga 2019/20
Kampfakta
'''Tirsdag 26. mai''' <div id="Borussia Dortmund v Bayern München"> <div id="Werder Bremen v Borussia Mönchengladbach"> Onsdag 27 mai <div id="Fortuna Düsseldorf v Schalke 04"> <div id="Hoffenheim v Köln">
Forskrift om kjørende og gående trafikk
Forskrift om kjørende og gående trafikk (korttittel: trafikkregler) er en norsk forskrift som ble fremmet av Samferdselsdepartementet og fastsatt ved kongelig resolusjon 21. mars 1986 med hjemmel i lov om vegtrafikk. Den trådte i kraft 1. oktober samme år og erstattet trafikkregler gitt ved kronprinsregentresolusjon av 26. april 1957.
Dominikansk peso
Dominikansk peso (ISO 4217:DOP) er valutaen som benyttes i Den dominikanske republikk. Pesoen har symbolet $, og har vært Den dominikanske republikks valuta siden den erstattet haitisk gourde i 1844. I 1877 ble pesoen delt inn i 100 centavos. Mellom 1891 og 1897 ble franco innført, men den erstattet ikke pesoen. Men i 1905 ble den amerikanske dollaren innført som erstatning for pesoen. Pesoen ble deretter gjeninnført i 1937, og ble frem til 1947, brukt sammen med dollaren.
Forskrift om kjørende og gående trafikk
Forskriften regulerer all ferdsel på norske veier. Den gjør enkelte unntak, eksempelvis for utrykningskjøretøyer. Det er også gjort visse unntak for Jan Mayen og Svalbard, regulert i egne forskrifter. Trafikkreglene inneholder ingen straffebestemmelser, da disse er gitt direkte i lov om vegtrafikk.
Kommunestyre- og fylkestingsvalget 2011 for øvrige lister
Kommunestyre- og fylkestingsvalget 2011 blei avholdt 12. september 2011. Denne delartikkelen omhandler valgresultatet for de minste av de registrerte partia, felleslister og lokale lister.
Resultater i kommunevalget
Tabellene under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst. I kolonnen «ordfører» står navnet på ordføreren, dersom vedkommende er fra det aktuelle partiet, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.
Demokratene i Norge
Demokratene kom inn i fem kommunestyrer med i alt åtte representanter.